CELEX: C2006/212/14
Language: et
Date: 2006-09-02 00:00:00
Title: Kohtuasi C-251/05: Euroopa Kohtu (esimene koda) 6. juuli 2006.  aasta otsus (Court of Appeal'i (Civil Division) (Ühendkuningriik) eelotsusetaotlus) — Talacre Beach Caravan Sales Ltd versus Commissioners of Customs & Excise (Kuues käibemaksudirektiiv — Artikkel 28 — Maksuvabastus, mille puhul tagastatakse makstud maks — Selliste nullmääraga maksustatud kaupade müük, mis on varustatud hariliku maksumääraga maksustatud kaupadega — Haagiselamu — Üks tarne)

2.9.2006   
            
            
               ET
            
            
               Euroopa Liidu Teataja
            
            
               C 212/8
            
         Euroopa Kohtu (esimene koda) 6. juuli 2006. aasta otsus (Court of Appeal'i (Civil Division) (Ühendkuningriik) eelotsusetaotlus) — Talacre Beach Caravan Sales Ltd versus Commissioners of Customs & Excise
   (Kohtuasi C-251/05) (1)
   
   (Kuues käibemaksudirektiiv - Artikkel 28 - Maksuvabastus, mille puhul tagastatakse makstud maks - Selliste nullmääraga maksustatud kaupade müük, mis on varustatud hariliku maksumääraga maksustatud kaupadega - Haagiselamu - Üks tarne)
   (2006/C 212/14)
   Kohtumenetluse keel: inglise
   Eelotsusetaotluse esitanud kohus
   Court of Appeal (Civil Division)
   Põhikohtuasja pooled
   
      Hageja: Talacre Beach Caravan Sales Ltd
   
      Kostja: Commissioners of Customs & Excise
   Kohtuasja ese
   Eelotsusetaotlus — Court of Appeal (Civil Division) — Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 28 lõike 2 punkti a tõlgendamine — Hariliku maksumääraga maksustatud kaupade müümine nullmääraga maksustatavate kaupade (haagissuvilad) koosseisus — Kriteeriumid määratlemiseks, kas tehingut tuleb käibemaksuga maksustamise eesmärkidel vaadelda ühe tarnena
   Resolutiivosa
   Asjaolu, et teatavad kaubad tarnitakse ühe tarnena, mis sisaldab ühtlasi nii põhikaupa, millele liikmesriigi õigusaktide alusel kohaldatakse nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas, muudetud nõukogu 19. oktoobri 1992. aasta direktiiviga 92/77/EMÜ, millega täiendatakse ühist käibemaksusüsteemi ja muudetakse direktiivi 77/388/EMÜ (käibemaksumäärade ühtlustamine), artikli 28 lõike 2 punkti a tähenduses maksuvabastust, mille puhul tagastatakse makstud maks, kui ka kaupu, mis neist õigusaktidest tulenevalt ei ole selle maksuvabastusega hõlmatud, ei takista asjaomasel liikmeriigil maksustamast käibemaksu hariliku määraga nende välistatud kaupade tarnet.
   
      (1)  ELT C 205, 20.08.2005.